راج ناراین باسو

راج ناراین باسو ()؛ (1826ء – 1899ء) ایک ہندوستانی مصنف اور بنگالی نشاۃ ثانیہ کے نقیب تھے۔ وہ چوبیس پرگنہ کے بورل گاؤںمیں پیدا ہوئے اور اس وقت کے کلکتہ کی معروف تعلیم گاہوں ہیئر اسکول اور ہندو کالج میں تعلیم حاصل کی۔ بیس برس کی عمر میں انہوں نے برہمویت کو اپنایا اور سبک دوشی کے بعد انہیں "رشی" کے اعزازی خطاب سے نوازا گیا۔ مصنف کی حیثیت سے انیسویں صدی کے بنگالی نثر نگاروں میں راج ناراین کا مقام نمایاں تھا۔ راج عموماً برہمو سماج کے مشہور رسالے "تتو بودھنی پتریکا" میں لکھا کرتے تھے۔ برہمویت کے دفاع کی بنا پر انہیں "بابائے ہندوستانی قوم پرستی" کا خطاب بھی ملا۔

پیدائش اور ابتدائی زندگی 
راج ناراین باسو 7 ستمبر 1826ء کو مغربی بنگال کے سابق ضلع چوبیس پرگنہ کے گاؤں بورل میں پیدا ہوئے۔ ان کے والد نندا کشور باسو راجا رام موہن رائے کے شاگرد اور بعد میں ان کے معتمد بھی ہو گئے تھے۔ راج ناراین بچپن ہی سے خاصے ذہین تھے، ان کی ابتدائی تعلیم کلکتہ کے معروف ادارے ہیئر اسکول میں ہوئی۔ چودہ برس کی عمر تک انہوں نے وہاں تعلیم حاصل کی اور جب تک رہے اساتذہ کے درمیان میں اپنی ذہانت و فطانت کی بنا پر معروف رہے۔

کیریئر 
راج ناراین اپنے معاصر شاعر مائیکل مدھوسودن دت کے مخالف تھے۔ مدھوسودن ہی نے بنگالی زبان میں آزاد نظم کو متعارف کرایا تھا۔ ان دونوں شخصیتوں کا بنگالی ادب میں کلاسیکی مغربی عناصر کو متعارف کرانے میں اہم کردار ہے۔ راج ناراین نے کچھ دنوں تک ایشیا کے پہلے نوبل انعام یافتہ رابندر ناتھ ٹیگور کو پڑھایا بھی ہے۔ دیویندر ناتھ ٹیگور کی درخواست پر انہوں نے اپنشدوں کے انگریزی تراجم میں تین برس صرف کیے۔ ینگ بنگال کے رکن کی حیثیت سے ان کا اعتقاد تھا کہ تعمیر قوم کا عمل بنیادی سطح سے کیا جانا چاہیے۔

چنانچہ اپنے اسی موقف کو عمل جامہ پہنانے کے لیے ایشور چندر ودیا ساگر کے سنسکرت کالج میں شعبہ انگریزی میں پڑھانے کے بعد وہ مدناپور منتقل ہو گئے تاکہ ایک ضلعی قصبے میں تعلیم دیں۔ وہ مدناپور ضلع اسکول کے صدر مدرس تھے، بعد میں یہی اسکول مدناپور کالج کا محرک بنا۔

حوالہ جات

بیرونی روابط 
 واقعات زندگی کی فہرست

1826ء کی پیدائشیں
1899ء کی وفیات
برہمو شخصیات
بنگالی زبان کے مصنفین
بنگالی مصنفین
بنگالی نشاۃ ثانیہ سے منسلک شخصیات
بنگالی ہندو
انیسویں صدی کی بنگالی شخصیات
انیسویں صدی کے ہندوستانی معلمین
انیسویں صدی کے ہندوستانی صحافی
انیسویں صدی کے ہندوستانی فلسفی
انیسویں صدی کے ہندوستانی مصنفین
بنگالی شخصیات
مغربی بنگال کے معلمین
بھارتی مدیر
بھارتی معلمین
بھارتی مضمون نگار
ہندوستانی صحافی
بھارتی مرد مضمون نگار
بھارتی مرد مصنفین
بھارتی قوم پرست
بھارتی اخبار مدیران
بھارت کے غیر افسانوی مصنفین
بھارتی سماجی کارکن
بھارتی الٰہیات دان
بھارتی مترجمین
بھارتی مصنفین
ضلع مغربی مدناپور کی شخصیات
مغربی بنگال کے مصنفین